
en  penyora  d'  agrahiment  per  V  èxit  alcan- 
sat  la  nit  de  V  estreno,  gracias  al  superior 
desempenyo  que  va  donarlhi,  dedica  aques- 
ta petita  obreta,  son  admirador  y  amich, 

V  Autor. 


UNICH  PERSONATJE 


RAMON.       .       .       .D.  Artur  Vicens. 


V  acció,    qul  es   contemporànea,  passa  cl 
Manresa. 


Dreta  y  esquerra  la  de  V  espectador. 


Es  propietat    de  1'   autor. 

ACTE  ÚNICH 


Sala.  Porta  al  fondo  y  una  à  cada  costat.  En  lo  mitj 
de  1'  escenari,  taula  ab  tapete  Mobles  adequats.  Corti- 
natjes,  alí'ombra,  etc,  etc. 


ESCENA  ÚNICA 

RAMON,  per  la  dreta,  entra    enfadat  y 
com  si  parlés  ab  algú. 

Sí,  crida  tant  com  vulgas,  que  no  't  con- 
testaré més.  (Aixusta  la  porta).  Continuar 
aixís  es  impossible.  Això  durarà...  fins  que 
s'  acabi,  que  serà...  no  sé  quan,  per  mes 
qu'  estiga  disposat  à  tot.  ^Perquè  vaig  ca- 
sarme?  Per  ésser  un  màrtir.  Tal  com  sona. 
Sí,  senyors.  Tot  just  fà  un  any  que  carrego 
ab  la  creu  de  '1  matrimoni,  que  per  cert  es 
ben  pesada,  y  ja  desitjo  quedar  viudo, 
i  Quan  penso  que  hi   ha  casats  que  als  dot- 

ze  mesos  de  sa  unió  encare  'Is  dura  ía  lluna 
de  mel!  Però  aqueixos  no  tenen  la  desgra- 
cia de  carregar  ab  una  dona  gelosa  com  la 
meva.  Creguin  que  no  te  comparació.  Y  no 
exagero.  Ls  ho  juro  pe  '1  meu  nom.  i  Y  jó 
que  'm  creya  que  casat  seria  tant  felís!  i  Que 
burro  vàs  ésser  Ramon!  Tots  tenim  un'  ho- 
ra tonta.  Jó  vaig  tenirla  al  enamorarme  de 
la  meva  costella.  Farà  aviat  catorze  mesos 
ym'en  recordo  com  si  fós  avuy.  Era  '1  dia 
de  Pascua.  i  Sempre  més  ho  tindré  present! 
(Pausa.  S'  assenta). 

No  eran  encare  las  nou  de  '1  vespre  quan 
vaig  sortir  de  '1  cafè  per  anar  al  teatro 
Conservatori.  Al  entrar  pe  '1  carrer  de  '1 
Born  vegi,  per  primera  vegada  (!aixis  m' 
hagués  tornat  cegol)  à  la  que  més  tart  tenia 
d'  ésser  la  meva  muller.  Anaba  ab  los  seus 
papàs.  Vareig  seguirlos,  y  al  pararme  de- 
vànt  de  '1  teatro  vaig  reparar  qu'  ells  ha- 
bían  fet  lo  mateix.  Deixo  pasarlos  al  de- 
vànt,  compro  una  butaca  de  '1  costat  de  las 
qu'  ells  habian  adquirit,  y  cap  à  dintre  fal- 
ta gent.  Cinch  minuts  després  ja  'm  troba- 
ba  en  lo  meu  lloch  y  contemplant  à  la  sen- 
yoreta que,  sens  saber  perquè,  m'  había 
cridat  1'  atenció.  Era  encantadora.  Al  aca- 
bar lo  primer  acte  ja  n'  estaba  completa- 
ment enamorat,  i  Lo  qu'  es  lo  foch  de  1'  amor 
va  entrarme  tant  depressa,  que  ni  m'  en 
vaig  adonar!  jM'  en  feya  creus!  iCap-girar- 
me  '1  cervell  una  dona  que  la  coneixia  feya 
poolis  moments!  !Que  no  tant  sols  no  hi  ha- 


bía  parlat  may,  sinó  que  ignoraba  per  com- 
plert lo  timbre  de  sa  veu!  La  por  de  fer  un 
paper  ridícol  devànt  de  tanta  gent,  puig  lo 
colisseo  estaba  plé  de  gom  a  gom,  va  fer  que 
no  m'  hi  declarés  en  aquell  moment.  Lo 
primer  intermedi  vareig  passarlo  en  lo  saló 
de  1  cafè,  rumiant  la  manera  d'  entrar  en 
conversa  ab  la  meva  hermosa  vehina  sens 
que  aqueixa  comprengués  rés.  A  1'  últim  va 
acudirme  una  idea:  deixarlhi  'Is  gemelos  à 
la  primera  escena  qu'  ella  escoltés  ab  inte- 
rès. 

Alegre,  (si  hagués  gosat  m'  hauria  posat 
à  cantà  y  ballà)  vareig  dhïgirme  al  meu 
lloch.  Comensà  '1  segon  acte  y  al  ésser  à  la 
meytat  d'  aqueix  se  'm  presentà  una  ocasió 
magnífica  per  executar  lo  meu  pensament. 
Ella,  en  veu  baixa,  preguntaba  à  la  seva 
mamà  si  tenia  'Is  gemelos,  aqueixa  respon- 
gué negativament  y  allavors  jó  vaig  apres- 
surarme  per  entregarlhi  'Is  meus,  lo  que  'm 
valgué  unas  expresivas  y  anticipadas  gra- 
cias  y  una  somrisa  d'  aquell  àngel.  Acabat 
1'  acte  me  'is  tornaba,  però  al  mateix  temps 
que  no  vulgui  admetre  'Is  vareig  suplicarlhi 
que  m'  honrés  utilisantlos  'is  actes  res- 
tants. Gustosa  accedí  à  la  meva  proposició. 
Vàrem  entaular  conversa,  parlant  de  1'  obra 
que  s'  estaba  representant.  Com  era  nova 
per  mi  y  contemplant  à  ella  no  m'  en  había 
escoltat  ni  una  escena  sencera,  vaig  deixar 
que  parlés,  dihentlhi  à  tot  que  sí,  per  no 
caurer,  com  vulgarment  se  diu,  de  peus   à 

la  galleda.  Comensà  1'  últim  acte  de  '1  dra- 
ma, però  nosaltres  dos  apenas  callàrem 
cinch  minuts.  Las  ganas  d'  enrahonar,  tant 
à  ella  com  à  mi,  ns  sobraban.  Caigué  '1  te- 
ló y  allavors  lo  seu  papà  m'  invità  à  sortir. 
Un  cop  estiguérem  assentats  en  lo  lloch 
més  concorregut  de  'l  saló  de  '1  cafè,  sens 
ferhi  preàmbuls  de  cap  classe,  '1  meu  acom- 
panyant me  feu  la  següent  pregunta:  — 
(i Vaig  enganyat  al  creurer  que  vostè  està 
enamorat  deia  meva  filla?  — iCóm! — vaig 
dir  jó  sorprès. — Contestim  ab  franquesa  — 
tornà  ell — pensi  que  jo  he  sigut  jove  y,  per 
lo  tant,  se  aqueixas  cosas  lo  qv.e  son.— Ja 
que  ho  desitja,  vaig  à  respóndrerlhi  franca- 
ment. Estimo  à  sa  filla  tant  com  puga  arri- 
bar à  figurarse.  L'  hi  confeso  que  '1  meu 
únich  desitj  es  que  ab  lo  temps  puga  ser 
meva. — Molt  bé. — ^Es  dir  que  vostè  m  do- 
na esperansas? — Tantas  com  vulga.  —  óY 
creu  que  sa  filla  es  lliurer?  óQu'  encare  no 
estima  à  ningú?— No  sols  ho  crech,  sinó 
que  ho  sé  de  cert.  —  Gracias  mil. — Demà  1 
vespre,  vingui  à  casa  y  parlarem.  Ja  com- 
prèn qu'  es  precís,  puig  si  vostè  no  'ns  co- 
neix à  nosaltres,  en  cambi  també  es  la  pri- 
mera vegada  que  '1  veyèm. — No  faltaré. — 
Acabà  la  funció  y  vareig  acompanyarlos 
per  saber  ahont  vivían. 

Al  dia  següent  no  vaig  faltar.  Parlàrem 
y  'ns  entenguérem  perfectament.    La  noya 
s  mostraba  gustosa  per  aceptarme  per  ma- 
rit y  'is  pares  desitjosos  de  que  ab  mi  s  ca- 

ses,  per  tréurerlhi  de  '1  cap  la  mania,  qu' 
ells  me  digueren  tenia,  d'  entrar  en  un  con- 
vent. Quedarem  promesos  à  la  mateixa  nit. 
Demanaren  informes  de  mi  y  resultaren 
bons  de  '1  tot.  Cada  dia  aumentaba  en  los 
meus  allavors  futurs  sogres  lo  desi tj  de  que 
'ns  casesim  aviat.  No  vaig  oposarmhi  en  lo 
més  mínim,  puig  n  tenia  mes  ganas  qu' 
ells.  Poch  temps  durà  nostre  festeig,  puig 
avans  de  dos  mesos,  '1  dia  de  '1  sant  de  la 
sogra,  ja  eram  casats,  no  ab  aqueixa,  ab  sa 
filla.  Los  primers  días  de  matrimoni,  únichs 
qu'  he  tingut  felissos  desde  casat,  passaren 
molt  depressa.  No  tenia  un  moment  lliurer 
que  no  1  passés  al  costat  de  la  dona.  Trans- 
curria  lo  temps  dihentnos  ximplerias  à  des- 
dir. !Si  vostès  ns  haguessin  sentit!...  Cosa 
que  no  extranyaràn  tots  vostès,  puig  casats 
contemplo  desde  aquí  que  hauran  fet  lo 
mateix.  Però  com  qu'  en  lo  mon  tot  lo  bó  s' 
acaba  prompte,  no  tardà  en  arribar  lo  dia 
de  renyir  ab  la  meva  muller.  (Petita  pau- 
sa). 

Un  vespre  vaig  sortir  per  un  assumpto  d' 
interès,  prometent  à  la  meva  costella  tor- 
nar avans  d'  una  hora.  Però  no  pogué  ser 
aixís.  Impossible  'm  fou  ser  à  casa  fins  des- 
prés d'  haberne  transcorregut  quatre.  Ella 
ja  era  'l  llit.  Al  dia  següent  me  feya  mala 
cara.  Fins  me  semblaba  que  s'  había  tornat 
lletja.  Vaig  preguntarlhi  '1  motiu  de  tal 
mudansa  y,  per  única  resposta,  'm  digué 
que  si  hagués  sabut  que  al  cap  de  tants 

pochs  días  ja  tenia  d'  enganyaria,  ni  à  tiros 
1'  haurían  pogut  fer  casar  ab  mi.  A llavors 
vaig  caurer  de  '1  burro.  M'  había  casat  ab 
una  dona  gelosa.  Ré...  i  que  había  fet  un 
partit,  ab  lo  qual  había  resultat  ben  partit! 
Lo  mal  no  tenia  remey.  Cap  medicina  po- 
dia curarlo.  Resignat  (ó  com  si  diguéssim 
per  forsa)  vaig  ferme  '1  pensament  de  carre- 
garme  de  paciència  y  aixis  he  anat  tirant. 
Ningú  s'  ha  enterat  de  ré.  Fins  los  sogres 
ho  ignoran  y  segueixen  creyent  que  som 
molt  felissos  y  que  may  hem  tingut  lo  dis- 
gust mes  mínim.  Ella  no  'Is  ho  ha  dit,  no 
sé  per  quin  motiu.  Jó  tampoch,  per  por  de 
que  vingués  la  sogra  tot  lo  dia  à  esgarra- 
parme.  Alguns  creuran  que  la  dona  sospita 
de  mi  perquè,  sens  volguer,  1'  hi  hauré  do- 
nat motius.  No,  senyors.  A  més  de  serlhi 
fidel  en  extrem,  com  lo  millor  casat  de  'Is 
aquí  presents,  may  1'  hi  he  donat  un  solt 
motiu  perquè  pogués  sospitar  de  mi.  Ré  à 
casa  tinch  tancat,  perquè  quan  siga  à  fora 
puga  registrarho  tot,  y  sempre  que  surto  1' 
hi  dich  ahont  vaig  y,  si  es  possible,  l' invito 
à  que  m'  acompanyi.  Però  poca  cosa  guan- 
yo fentho  aixis,  puig  que  sempre  que  l'  hi 
dich  vaig  à  un  lloch  qu'  ella  no  pot  acom- 
panyarme,  ja'm  diu  que  l'  enganyo.  óQuí 
no  s*  enfada?  i  Tractar  d'  embustero  àun  ho- 
me que,  exceptes  quan  1'  hi  ha  convingut, 
no  ha  mentit  may!  Si  anem  pe  '1  carrer,  no 
pot  sufrir  que  'n  miri  à  cap  dona.  M'  he 
acostumat  a  portar  las  mans  à  la  butxaca 

si  no  fem  brasset,  puig  apenas  feya  £1  mes 
petit  ademàn,  ja  la  tenia  mirant  per  tot 
per  convencers  de  que  no  feya  signos  à  nin- 
gú. Pe  '1  carrer  no  *m  diu  may  ré.  S'  acon- 
tenta dirigintme  alguna  mala  mirada.  Quan 
arribem  à  casa  hi  ha  1'  escàndol.  En  un 
moment  queda  convertida  en  un  infern.  Y 
si  jó  no  callés,  no  acabaríam  pas  may,  puig 
ella,  per  la  feyna  que  té,  tantl'  hi  es  pas- 
sar '1  temps  aixís  com  de  qualsevol  altre 
manera.  De  gelós  de  las  criadas  no  'n  té, 
perquè  com  ella  's  cuida  de  llogarlas  y  des- 
pedirlas,  sempre  las  esculleix  vellas  ó  llet- 
jas  à  no  poguer  més.  (Petita  pausa). 

Are  acabem  de  renyir  per  una  tontería. 
Per  ré.  M'ha  demanat  que  aquesta  tarde  1' 
acompanyés  à  passeig  y  jó  1'  hi  he  dit  qu' 
era  imposible  perquè  tenia  altre  feyna.  iA 
passeig!...  Si  sabia  de  '1  cert  que  al  tornar 
seria  jó  solt,  de  molt  bona  gana  1'  acom- 
panyaria ahont  y  à  1'  hora  que  volgués. 
Mil  cops,  perquè  acabessin  nostres  renyi- 
nas,  1'  hi  he  proposat  qu'  ens  separéssim. 
Mes  ella,  feta  una  fúria,  'm  diu  que  no  ac- 
cedirà may  à  aqueix  desitj  perquè  allavors 
jo  quedaria  ab  més  llibertat  per  fer  lo  que 
volgués.  De  manera,  qu'  es  impossible  que 
may  puga  treurermela  de  sobre.  Un  solt 
medi,  que  mil  vegadas  al  barallarnos  m'  ha 
vingut  al  pensament  hi  ha:  suicidarme.  Pe- 
rò à  fer  això,  sempre  hi  soch  à  temps.  En- 
care  que  matarse  per  una  dona  ino  'Is  sem- 
bla (|ue  fà  ximple?  Sàpigues  com  lograr  ep* 

es  suicidés  ella.  Donaria  un  valiós  premi  al 
que  logrès  convencerla.  Un  cop  morta  pocli 
m'  en  recordaria  més.  Dich  malament,  hi 
pensaria  un  cop  cada  any.  Lo  dia  de  Tot- 
Sants  per  portarlhi  una  corona.  iY  que  no 
seria  pas  de  sempre- vi  vas!...  De  sempre- 
mortas,  si  n'  hi  hagués.  (Pausa). 

Però  com  mes  va,  mes  me  vaig  conven- 
cent de  que  tot  lo  que  rumihi  per  separar- 
me  d'  ella  sens  donar  lloch  à  infinitat  d'  es- 
càndols, es  totalment  inútil,  i  Pobre  de  mi 
que  m'  atrevis  à  deixaria!  Allavors  faria  lo 
que  may  ha  intentat  probar.  Moltas  vega- 
das  m'  ho  ha  dit.  A  mi,  treurem  los  ulls  si 
podia,  y  à  la  que  m'  acompanyés,  puig  està 
segura  de  que  m'  arreplegaria  en  compan- 
yia d'  una  dona,  mataria.  Després  anya- 
deix  qu'  es  inútil  tot  lo  que  intenti  fer  per 
separarme  d'  ella,  puig  ré  'n  trauré.  De 
manera  qu'  està  agafada  ab  mi  com  la  pe- 
ga. Y  no  pot  separarnos  ningú  mes  que  la 
mort.  (íTant  debò  que  aqueixa  vingués 
prompte!  Demà;  no,  avuy  mateix,  i  Quedar 
viudo!...  ó  com  si  diguéssim  lliurer  per 
sempre  de  la  creu  de  '1  matrimoni,  puig 
que  no  'm  tornaria  à  casar  may  més.  {Pau- 
sa. #'  aixeca). 

Però  jó  estich  desitjant  la  desaparició  de 
la  meva  costella,  y  si  es  cert  lo  que  diu 
aquell  adagi:  Qui  la  mort  d'  un  altre  espe- 
ra, ell  la  té  al  darrera,  pot  resultar  que  si- 
gui ella  la  que  quedi  viuda,  puig  desitja 
que  jo  visqui  molt,  probablement  per  amo- 

liinarme  diàriament.  Lo  millor  que  puch  fer 
es  no  resóldrer  ré  per  mi  solt.  Precís  serà 
consultarho  ab'  algun  casat  que  s'  hagi  tro- 
bat en  lo  mateix  cas  que  'm  trobo  jó  are,  y 
qu'  estiga  separat  de  la  dona.  <iN'  hi  ha  al- 
gun entre  vostès?...  No  vnll  pas  que  mi  di- 
ga  ré  aquí  '1  devant  de  tothom.  Qu'  entri  y 
ningú  'ns  sentirà.  (Al  pïiblich). 

Espero  'm  secundarant 
per  trobà  una  solució, 
y  així  'm  tranquilisarant 
en  ma  trista  situació, 

pró  un  servidor  prefereix, 
y  ho  agrahirà  ab  bon  grat, 
que  aplaudeixin,  si  ho  mereix, 
Un  casat...  desenganyat. 


(Teló  rdpit). 


Prou 


OBRAS  DEL  MATEIX  AUTOR 


Estrenadas 

Salvat...  per  una  carta,  Juguet  en  un  ac- 
te y  en  prosa  (1). 
Tres...  per  un,  Monólech  en  prosa. 

Per  estrenar 

Un  home  gelós,   Juguet  en  un  acte  y  en 

prosa  (2). 
i  Qui  no  té  vergonya!...,  Id.  en  1  acte  prosa. 
La  clau  de  'ls  embolichs,  Id.  en  1  acte  y 

en  prosa. 
íLa  joya  perduda!,   Didleck  dramàtich  en 

un  acte  y  en  prosa. 


(1)  En  colaboració  ab  D.  Domingo  Desimón. 

(2)  En  colaboració  ab  D.  Ramon  Mimtané. 


